Diari Oficial de la Generalitat Valenciana


Sumari del DOGV 9020, del 15-02-2021 (2021/1289)

RESOLUCIÓ de 9 de febrer de 2021, de la directora general de Personal Docent, per la qual es declaren aprovades les llistes provisionals de persones admeses i excloses per a participar en el procediment selectiu d'ingrés i adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9020

Data del DOGV
:   15-02-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/1289


Data del document
:   09-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 9 de febrer de 2021, de la directora general de Personal Docent, per la qual es declaren aprovades les llistes provisionals de persones admeses i excloses per a participar en el procediment selectiu d'ingrés i adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional. [2021/1289]  
De conformitat amb el que disposa la base 4 de l'Ordre 22/2020, de 23 de novembre, de la Conselleria d'Educació, Cultura i Esport (DOGV 8961, 26 de novembre), per la qual es convoquen els procediments selectius d'ingrés i adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional, aquesta Direcció General ha resolt:  
  
Primer  
Declarar aprovades les llistes provisionals de persones aspirants admeses i excloses per a participar en els procediments selectius per a l'ingrés i per a l'adquisició de noves especialitats en els cossos docents de professors d'Ensenyament Secundari, professors d'Escoles Oficials d'Idiomes, professors de Música i Arts Escèniques, professors d'Arts Plàstiques i Disseny i professors tècnics de Formació Professional convocat per Ordre 22/2020, de 23 de novembre, de la Conselleria d'Educació, Cultura i Esport, les quals seran exposades al públic en els taulers d'anuncis de les Direccions Territorials d'Educació, Cultura i Esport, així com a la pàgina web de la Conselleria d'Educació, Cultura i Esport.  
  
(http://www.ceice.gva.es/va/web/rrhh-educacion/oposiciones)  
  
Segon  
En aquestes llistes constaran cognoms i nom, quatre dígits del document nacional d'identitat o, segons el cas, del document acreditatiu de la identitat de les persones estrangeres residents en territori espanyol; el procediment selectiu, torn i especialitat pels quals participa, província de preferència per a realitzar les proves, així com la causa d'exclusió en el cas de les persones aspirants excloses.  
  
Tercer  
Les persones aspirants excloses i les que no hi figuren havent-se inscrit en la convocatòria disposaran d'un termini de deu dies hàbils, comptats a partir de l'endemà de la publicació d'aquesta resolució, per a poder esmenar els defectes que hagen motivat la seua exclusió. Així mateix, aquelles persones aspirants que hagen detectat errors en la consignació de les seues dades personals podran manifestar-ho en aquest mateix termini. Les reclamacions es dirigiran a la Direcció General de Personal Docent i es presentaran per via telemàtica en la seu electrònica de la Generalitat Valenciana (http://sede.gva.es), o a través de la pàgina web de la Conselleria d'Educació, Cultura i Esport.  
(http://www.ceice.gva.es/va/web/rrhh-educacion/oposiciones)  
  
Quart  
Les reclamacions presentades seran acceptades o denegades per resolució expressa de la directora general de Personal Docent, per la qual es declararan aprovades les llistes definitives de persones admeses i excloses, que seran publicades en el Diari Oficial de la Generalitat Valenciana. Les llistes seran exposades al públic en els taulers d'anuncis de les Direccions Territorials d'Educació, Cultura i Esport, així com a la pàgina web de la Conselleria d'Educació, Cultura i Esport.  
(http://www.ceice.gva.es/va/web/rrhh-educacion/oposiciones)  
  
València, 9 de febrer de 2021.- La directora general de Personal Docent: M. Ángeles Herranz Ábalos.